PRIMĂRIA COMUNEI MACEA
Compartiment urbanism
Compartiment contabilitate, buget

RAPORT DE SPECIALITATE
Nr. 4400/23.04.2024
	cu privire la aprobarea Studiului de Fezabilitate și devizului general aferent obiectivului de investiție „Staţii reîncărcare vehicule electrice în cadrul PNRR, componenta C10-I1.3 Asigurarea infrastructurii pentru transportul verde în comuna Macea, jud. Arad”


În vederea implementării obiectivul de investiție „Staţii reîncărcare vehicule electrice în cadrul PNRR, componenta C10-I1.3 Asigurarea infrastructurii pentru transportul verde în comuna Macea, jud. Arad” a fost realizat de către S.C Led Light Project S.R.L, Studiul de Fezabilitate nr. 2/2024.

	Valoarea totală a proiectului, potrivit devizului general al obiectivului de investiție este în cuantum de 256.842,49 lei fără T.V.A din care C+M = 246.135 lei fără T.V.A, și se propune amplasarea două staţii reîncărcare vehicule electrice (puterea instalata: Pi=44 kW CA/ statie – 1 buc , puterea instalata: Pi=82 kW (60 kW CC + 22 kW CC) / statie – 1 buc),  realizare branşament electric trifazic subteran.

Valoarea totală a proiectului va fi asigurată din fondurilor europene aferente Planului național de redresare și reziliență în cadrul apelului de proiecte PNRR/2022/C10, componenta 10 — Fondul local, axa I.1 – Mobilitate urbană durabilă, subinvestiția I.1.3 - Asigurarea infrastructurii pentru transportul verde şi din bugetul local al comunei Macea.
	

În conformitate cu prevederile art. 44 (1) din Legea nr. 273/2006 privind finanțele publice locale documentaţiile tehnico-economice ale obiectivelor de investiţii noi, a căror finanţare se asigură integral sau în completare din bugetele locale,  se aprobă de către autorităţile deliberative. Ținând seama și de prevederile art. 10, alin. (4) lit. b) din Hotărârea Guvernului nr. 907/2016 din 29 noiembrie 2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, rezultă că devizul general al lucrării se actualizează la data solicitării autorizaţiei de construire.


	În temeiul art. 136 alin. (8) lit. b) și  alin. (10) din Codul administrativ aprobat prin Ordonanța de Urgență a Guvernului nr. 57/2019 propunem  Consiliului local Macea să adopte proiectul de hotărâre nr. 53 din 24.04.2024 cu privire la aprobarea devizului general al obiectivului de investiție „Staţii reîncărcare vehicule electrice în cadrul PNRR, componenta C10-I1.3 Asigurarea infrastructurii pentru transportul verde în comuna Macea, jud. Arad”, precum și a Studiului de Fezabilitate aferent.

